**Plânge cerul**

*Carmen.muntenita*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plânge cerul în hohote,

tone de lacrimi

scăldând pământul.

Tună și fulgeră

parcă blestemând vremea.

și curg, curg mereu

mii și mii de picături.

Vântul supărat

îndoaie copacii

în timp ce ploaia-i lovește.

Natura dezlănțuită

trimite fiori reci

oricărei ființe.

Și plouă, plouă, plouă...

Cerului nu-i seacă lacrimile..

Mi-e dor să-mi fie dor

de ploile copilăriei,

dar... ploaia de azi

mă neliniștește;

înfiorarea vremii

strecoară tainice gânduri

în mintea-mi răvășită.

Continuă să plouă,

deși cerul își luminează fața.

Plouă asemeni unui plânset

ce pare să se sfârșească.

Vântul oftează lung,

iar lacrimile i-au secat.

Liniștea îmbracă natura,

iar seara se-așterne încet

ca o pătură pufoasă.